Η **Αγγελική Φράγκου** (γεννημένη το 1965) είναι Ελληνίδα εφοπλίστρια. Είναι πρόεδρος και διευθύνουσα σύμβουλος της Navios Maritime Holdings, της Navios Maritime Partners L.P. της Navios Tankers Management Inc. και της Navios Maritime Acquisition Corporation.

Πρώτα χρόνια και εκπαίδευση
---------------------------

Η Φράγκου γεννήθηκε στο νησί της Χίου στο βόρειο Αιγαίο Πέλαγος και προέρχεται από μια οικογένεια εφοπλιστών, με καταγωγή από τα Καρδάμυλα Χίου. Ο πατέρας της είναι ο εφοπλιστής Νικόλαος (Νικόλας) Φράγκος. Αδέρφια της είναι ο αδερφός της Ιωάννης, η μεγαλύτερη ετεροθαλής της αδερφή, Μαρία, και η μικρότερη ετεροθαλής της αδερφή, Κατερίνα. Ο αδερφός της είναι επίσης εφοπλιστής, με την δικιά του εταιρεία, ενω και οι δύο τους είναι η τέταρτη γενιά εφοπλιστών στην οικογένειά τους.

Η Φράγκου πήρε το Bachelor's πτυχίο της πάνω στην μηχανολογία, από το "Πανεπιστήμιο Farleigh Dickinson" και το πτυχίο Master's της πάνω στην μηχανολογία, από το "Πανεπιστήμιο Κολούμπια".

Navios Group
------------

Το 2004, η Φράγκου μάζεψε το ποσό των 200 εκατομμυρίων δολλαρίων για να αγοράσει την "Navios". Πρίν από αυτό, εργαζόταν στην Wall Street, ως αναλύτρια στον εμπορικό όροφο της "Republic National Bank", για κάποια χρόνια. Μεταξύ 2004 και 2014, "ο όμιλος Navios έχει πάνω από 10 δισεκατομμύρια δολάρια σε χρηματοδοτήσεις - 6,3 δισεκατομμύρια δολάρια από τις κεφαλαιαγορές και 3,6 δισεκατομμύρια από το τραπεζικό χρέος". Η Αγγελική Φράγκου επιδεικνύει την οξεία ικανότητα της να συλλάβει τόσο τις χρηματοοικονομικές όσο και τις ναυτιλιακές αγορές. Όταν ρωτήθηκε για το ρόλο των γυναικών στις κορυφαίες θέσεις στη ναυτιλία, απάντησε ότι "Δεν πιστεύω στο φύλο, τη φυλή, τη θρησκεία. Αν σκεφτείτε ποτέ ότι εργάζεστε σε μια εταιρεία για οποιαδήποτε άλλο λόγος πέρα από την ικανότητά σας, πρέπει να φύγετε!". 

Τον Φεβρουάριο του 2024 ήταν από τα ιδρυτικά στελέχη του Ναυτιλιακού Κέντρου Μείωσης Εκπομπών Αέριων Ρύπων, το οποίο συστάθηκε από κοινού με τις ναυτιλιακές εταιρίες Capital Group, Navios Maritime Partners, Nada Maritime Agency, Star Bulk και Thenamaris.

Διακρίσεις και φιλανθρωπίες
---------------------------

Το 2011 ονομάστηκε Commodore του Connecticut Maritime Association για το τρεχούμενο έτος και έλαβε την 50η θέση στη λίστα με τις πιο υπερδύναμες γυναίκες σε επιχειρήσεις του περιοδικού Fortune. Το 2014 η Φράγκου κατατάχθηκε 11η στη λίστα των 100 Most Influential People στη λίστα του Lloyd's List και το 2023 στην 21η θέση. 

Το 2020, σε συνεργασία με τον Βαγγέλη Μαρινάκη και την ΙΟΝ Α.Ε. έκαναν μια δωρεά ύψους 1,5 εκατ. ευρώ στο Γενικό - Κρατικό Νοσοκομείο Νίκαιας για να βοηθήσουν στην καταπολέμηση του κορονοϊού. Στη δωρεά συμπεριλαμβάνονταν 14 νέες μονάδες εντατικής θεραπείας, πλήρως εξοπλισμένες.

Παραπομπές
----------

1. ↑  Lloyd's List Editorial. «15. Angeliki Frangou, Navios Group». Lloyd's List. Ανακτήθηκε στις 22 Ιανουαρίου 2015.
2. ↑  «Executive Profile-Angeliki N. Frangou». Businessweek. Ανακτήθηκε στις 15 Ιανουαρίου 2013.
3. 1 2 3 4  «Αγγελική Φράγκου: «Αριστοτέλης Ωνάσης» γένους θηλυκού - PROFILES - Fortunegreece.com». *Fortunegreece.com*. 2013-08-07. .
4. ↑  «Τα βαφτίσια και το μυστικό της καπετάνισσας». *Espresso*. Αρχειοθετήθηκε από το πρωτότυπο στις 2018-06-16.. Ανακτήθηκε στις 2019-02-27.
5. ↑  ""10 Global Women On The Rise - Angeliki Frangou". CNN Money. Ανακτήθηκε στις 4 Φεβρουαρίου του 2013
6. ↑  Whittaker, Gillian (Summer 2014). "It's all adding up nicely". tw+ quarterly. Tradewinds.
7. ↑  «Lloyd's Register και 5 ελληνικές ναυτιλιακές ιδρύουν Ναυτιλιακό Κέντρο Μείωσης Εκπομπών Αέριων Ρύπων στην Αθήνα». www.naftemporiki.gr. Ανακτήθηκε στις 24 Μαρτίου 2024.
8. ↑  "Connecticut Maritime Association names Angeliki Frangou as its next Commodore". Marine Log.
9. ↑  "Angeliki Frangou on List of Most Influential Businesswomen". Greek Reporter.
10. ↑  "Lloyd's List One Hundred 2014". Lloyd's List
11. ↑  "Ετοιμες 14 νέες κλίνες ΜΕΘ, δωρεά των Βαγγέλη Μαρινάκη, Αγγελικής Φράγκου και ΙΟΝ Α.Ε." To Βήμα.